b'\n_START_ARTICLE_\nKalle Ahola\n_START_PARAGRAPH_\nKalle Tapio Ahola (s. 24. tammikuuta 1972) on suomalainen laulaja, kitaristi ja n\xc3\xa4yttelij\xc3\xa4, s\xc3\xa4velt\xc3\xa4j\xc3\xa4, sanoittaja ja sovittaja. Ahola tuli tunnetuksi Don Huonot -yhtyeen laulusolistina. Yhtyeen hajoamisen j\xc3\xa4lkeen h\xc3\xa4n siirtyi soolouralle. _NEWLINE_Ahola on n\xc3\xa4ytellyt p\xc3\xa4\xc3\xa4osaa Raimo O. Niemen elokuvassa Kissan kuolema (1994). H\xc3\xa4n on n\xc3\xa4ytellyt my\xc3\xb6s TV-sarjoissa Ruusun aika ja Pirunnyrkki._NEWLINE_Joulukuussa 2008 Ahola ilmoitti koonneensa uuden yhtyeen nimelt\xc3\xa4 Durak. Aholan lis\xc3\xa4ksi yhtyeess\xc3\xa4 soittavat Janne Kasurinen, kitara, Mikko Ahonen, basso ja Ville Kela, rummut. Yhtyeen ensimm\xc3\xa4inen esiintyminen oli 16. joulukuuta 2008 Helsingin Semifinalissa.'